CELEX: 32021D0285
Language: bg
Date: 2021-02-22 00:00:00
Title: Решение (ОВППС) 2021/285 на Съвета от 22 февруари 2021 година за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия

23.2.2021   
               
               
                  BG
               
               
                  Официален вестник на Европейския съюз
               
               
                  L 62/51
               
            
         РЕШЕНИЕ (ОВППС) 2021/285 НА СЪВЕТА
         от 22 февруари 2021 година
         за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 33 и член 31, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Решение (ОВППС) 2017/2071 (1) за назначаване на г-н Toivo KLAAR за специален представител на Европейския съюз (СПЕС) за Южен Кавказ и за кризата в Грузия.
                  
               
                     (2)
                  
                  
                     На 25 юни 2018 г. Съветът прие Решение (ОВППС) 2018/907 (2) за удължаване на мандата на СПЕС за Южен Кавказ и за кризата в Грузия, изменено с Решение (ОВППС) 2020/254 на Съвета (3). Мандатът на СПЕС изтича на 28 февруари 2021 г.
                  
               
                     (3)
                  
                  
                     Мандатът на СПЕС за Южен Кавказ и за кризата в Грузия следва да бъде удължен с още 12 месеца, като следва да бъде определена нова референтна сума за периода от 1 март 2021 г. до 28 февруари 2022 г.
                  
               
                     (4)
                  
                  
                     СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/907 на Съвета се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Специален представител на Европейския съюз
                           Мандатът на г-н Toivo KLAAR като специален представител на Европейския съюз (СПЕС) за Южен Кавказ и за кризата в Грузия се удължава до 28 февруари 2022 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).“
                        
                     
                  
                        2)
                     
                     
                        Член 3 се заменя със следното:
                        
                           „Член 3
                           Мандат
                           С оглед постигане на целите на политиката мандатът на СПЕС включва:
                           
                                       а)
                                    
                                    
                                       развиване на връзки с правителствата, парламентите, други ключови политически участници, съдебната власт и гражданското общество в региона;
                                    
                                 
                                       б)
                                    
                                    
                                       насърчаване на държавите в региона да си сътрудничат и да улесняват сътрудничеството по регионални въпроси от общ интерес, като например общите заплахи за сигурността, борбата срещу тероризма, незаконния трафик и организираната престъпност; насърчаване и улесняване на транснационалното и трансграничното сътрудничество, когато това е осъществимо, за да се отговори на потребностите на местно равнище и да се изгради доверие и помирение;
                                    
                                 
                                       в)
                                    
                                    
                                       принос към мирното уреждане на конфликтите в съответствие с принципите на международното право и улесняване на изпълнението на подобни решения в тясно сътрудничество с Организацията на обединените нации и ОССЕ и в подкрепа на групата „Минск“ на ОССЕ и нейните съпредседатели;
                                    
                                 
                                       г)
                                    
                                    
                                       във връзка с кризата в Грузия:
                                       
                                                   i)
                                                
                                                
                                                   подпомагане на подготовката на международните преговори, провеждани съгласно точка 6 от споразумението за прекратяване на огъня от 12 август 2008 г., „Международните преговори в Женева“, и на мерките за прилагането му от 8 септември 2008 г., в които са включени договорености за сигурността и стабилността в региона; въпроса с бежанците и вътрешно разселените лица, въз основа на международно признати принципи, всякакви други въпроси, по взаимно съгласие между страните;
                                                
                                             
                                                   ii)
                                                
                                                
                                                   подкрепа за определяне на позицията на Съюза и представянето ѝ на равнище СПЕС в хода на преговорите, посочени в подточка i); и
                                                
                                             
                                                   iii)
                                                
                                                
                                                   улесняване на прилагането на споразумението за прекратяване на огъня от 12 август 2008 г., както и на мерките за прилагането му от 8 септември 2008 г.;
                                                
                                             
                                 
                                       д)
                                    
                                    
                                       улесняване разработването и прилагането на мерки за изграждане на доверие, съгласувано спрямо експертния опит на държавите членки, където е наличен и подходящ;
                                    
                                 
                                       е)
                                    
                                    
                                       улесняване и принос за приобщаващите усилия за укрепване на мира в рамките на обществата с цел преодоляване на конфликтите и укрепване на мира;
                                    
                                 
                                       ж)
                                    
                                    
                                       съдействие при необходимост за подготовката на приноса на Съюза в евентуалното уреждане на конфликта;
                                    
                                 
                                       з)
                                    
                                    
                                       засилване на диалога на Съюза с основните заинтересовани страни по отношение на региона;
                                    
                                 
                                       и)
                                    
                                    
                                       подпомагане на Съюза в по-нататъшното разработване на цялостна политика за Южен Кавказ;
                                    
                                 
                                       й)
                                    
                                    
                                       в рамките на дейностите, посочени в настоящия член, допринасяне за прилагането на политиката на Съюза в областта на правата на човека и насоките на Съюза по въпросите на правата на човека, и по-специално по отношение на децата и жените в засегнати от конфликти области, особено чрез наблюдение и действия за овладяване на процесите в тази област.“
                                    
                                 
                     
                  
                        3)
                     
                     
                        В член 5, параграф 1 се добавя следната алинея:
                        „Референтната сума, предназначена за покриване на разходите, свързани с мандата на СПЕС за периода от 1 март 2021 г. до 28 февруари 2022 г., възлиза на 2 940 000 EUR.“
                     
                  
                        4)
                     
                     
                        В член 14, първа алинея, второто изречение се заменя със следното:
                        „СПЕС представя на Съвета, на ВП и на Комисията редовни доклади за напредъка, а до 30 ноември 2021 г. — окончателен цялостен доклад за изпълнението на мандата.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 22 февруари 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2017/2071 на Съвета от 13 ноември 2017 г. за назначаване на специален представител на Европейския съюз за Южен Кавказ и за кризата в Грузия (ОВ L 295, 14.11.2017 г., стр. 55).
         
            (2)  Решение (ОВППС) 2018/907 на Съвета от 25 юни 2018 г. за удължаване на мандата на специалния представител на Европейския съюз за Южен Кавказ и за кризата в Грузия (ОВ L 161, 26.6.2018 г., стр. 27).
         
            (3)  Решение (ОВППС) 2020/254 на Съвета от 25 февруари 2020 г. за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия (ОВ L 54I, 26.2.2020 г., стр. 11).